Калі дзеля пошуку элітнага жытла ў Віцебску скарыстацца інтэрнэтам, то адразу на некалькіх сайтах можна пабачыць рэкляму першага ў горадзе жыльлёвага комплексу бізнэс-клясы «Таполька». Рэклямадаўцы прэзэнтуюць свой праект як унікальны на рынку нерухомасьці. Пералічваючы існуючыя выгоды, яны прапаноўваюць непасрэдна ад забудоўшчыка таўнхаўсы і трох- шасьціпакаёвыя кватэры ў мікрараёне «Поўдзень-2». Здавалася б, вось яно – ідэальнае жытло ў самым цэнтры гораду, адасобленае ад яго праблемаў высокім плотам і сыстэмай відэаназіраньня.